Lav et referat af nedenstående tekst:

Tekst:
Danmarks første golfturnering i 11 år på European Tour bliver skudt i gang klokken 7.30 af JB Hansen. Danskeren, der tidligere hed Joachim B. Hansen, får følgeskab af de to englændere Lee Slattery og Mark Foster på turen rundt på Backtee Course, der ligger i den lille nordjyske by Gatten. Turneringens vel nok største favorit, Thomas Bjørn, skal i gang klokken 8.10 og indleder sin runde fra hul 10. Bjørn har før turneringsstarten beklaget sig over, at hans sving ikke er optimalt. Thorbjørn Olesen er sat på eftermiddagsprogrammet sammen med det lokale nordjyske håb, Lucas Bjerregaard. De danske starttider ser ud som følger: 7.30: JB Hansen 8.00: Morten Ørum Madsen 8.10: Thomas Bjørn 8.20: Anders Hansen 8.30: Thomas Nørret 9.20: Lasse Jensen og Christian Gløët 9.30: Nicolai Kristensen 12.30: Peter Vejgaard 12.50: Mark Haastrup 13.00: Andreas Hartø 13.10: Thorbjørn Olesen 13.20: Søren Kjeldsen 14.00: Rasmus Hjelm 14.20: Lucas Bjerregaard 14.20: Mads Søgaard 14.30: Daniel Løkke Den seneste danske turnering på European Tour blev afholdt på Simon Golf Club i Nordsjælland i 2003. Turneringen gik kort efter konkurs.

Referat:
Danske JB Hansen åbner European Tour-turneringen klokken 7.30. Lidt senere skal Thomas Bjørn i aktion.